**Zeromancer** er et norsk synth rock-band. Det ble stiftet i 1999 av flere av medlemmene i Tønsberg-bandet Seigmen da dette ble oppløst.

Historie
--------

Kjernen av Zeromancer møttes i det innflytelsesrike norske bandet Seigmen. I løpet av 1990-tallet kom Seigmen til å være fremtredende på den norske rockscenen og fikk etter flere konserter i utlandet også et navn internasjonalt. Da Seigmen ble splittet i 1999, dannet medlemmene Alex Møklebust (vokal), Erik Ljunggren (programmerer), Kim Ljung (bassgitar) og Noralf Ronthi (trommer) sammen med gitaristen Chris Schleyer fra Kidneythieves bandet Zeromancer.

I 2000 utgav Zeromancer sitt først album, *Clone Your Lover*. Tittelsporet ble en slager på mange klubber. Albumet vant også prisen som den beste nykommeren i 2000 under de tysk Alternative Music Awards. I 2001 kom albumet *Eurotrash*, der Zeromacer blant annet spiller «Send Me an Angel», en coverversjon av en hit fra 1983 med australske Real Life. I 2003 utgav bandet *Clone Your Lover* i USA og reiste samtidig på turne der, sammen med de tidlige 1990-bandene Pigface og My Life With The Thrill Kill Kult. Denne turneen fikk fansen til å øke betraktelig for Zeromancer i USA.

Zeromancer utga i 2003 sitt tredje album, *Zzyzx*. Navnet er hentet fra et gateskilt som bandet så under sin USA-turne. I San Bernardino i California har stedet Zzyzx Springs fått et navn som sikrer det å komme sist i lista over amerikanske stedsnavn. Chris Schleyer forlot bandet, og ble med i A Perfect Circle som «prøve-gitarist». Fra og med mars 2007 fremmer Chris Schleyer sitt nye band, Affected og arbeider med Nine Inch Nails på deres turné. Det er heller ingen tvil om hvor bandet har sine røtter fra, og det kan ofte merkes spor etter Seigmen i mange av låtene til Zeromancer.

Musikk
------

Musikken til Zeromancer er hovedsakelig innenfor kategorien industrial rock, representert ved grupper som KMFDM, Die Krupps, Oomph! og Rammstein. Det er elementer av synthpop i noe av musikken, som kan likne på Depeche Mode.

Bandmedlemmer
-------------

### Nåværende

* Alex Møklebust – Vokal (1999–i dag)
* Kim Ljung – Bass, backingvokal (1999–i dag)
* Noralf Ronthi – Trommer (1999–i dag)
* Lorry Kristiansen – Keyboard, programmering (2003–i dag)
* Per Olav Wiik - Gitar (2018–i dag)

### Tidligere

* Chris Schleyer – gitar (1999–2003)
* Erik Ljunggren – Keyboard, programmering (1999–2003)
* Dan Heide – Gitar (2003–2018)

Diskografi
----------

### Studioalbum

| Tittel | Detaljer | Høyeste listeplassering |
| --- | --- | --- |
| NOR |
| *Clone Your Lover* | * Utgivelsesdato: 13. mars 2000
* Label: Cleopatra
* Format: CD
 | 7 |
| *Eurotrash* | * Utgivelsesdato: 1. oktober 2001
* Label: Cleopatra
* Format: CD
 | 21 |
| *Zzyzx* | * Utgivelsesdato: 1. september 2003
* Label: Cleopatra
* Formats: CD
 | 18 |
| *Sinners International* | * Utgivelsesdato: 13. februar 2009
* Label: Cleopatra
* Format: CD
 | 23 |
| *The Death of Romance* | * Utgivelsesdato: 6. mars 2010
* Label: Cleopatra
* Format: CD
 | 34 |
| *Bye-Bye Borderline* | * Utgivelsesdato: 25. januar 2013
* Label: Trisol Music Group/Irond Records
* Format: CD
 |
|

### Singler/EP-er

* 2000: "Clone Your Lover"
* 2001: "Doctor Online"
* 2001: "Need You Like A Drug"
* 2003: "Famous Last Words"
* 2007: "Doppelgänger I Love You"
* 2007: "I'm Yours To Lose"
* 2009: *It Sounds Like Love (But it Looks Like Sex)* (EP)

Eksterne lenker
---------------

* (en) Offisielt nettsted Rediger på Wikidata

* (en) Zeromancer – kategori av bilder, video eller lyd på Commons Rediger på Wikidata
* (en) Zeromancer på Discogs Rediger på Wikidata

* (en) Zeromancer på MusicBrainz Rediger på Wikidata

* (en) Zeromancer på Songkick Rediger på Wikidata

* (en) Zeromancer på AllMusic Rediger på Wikidata
* (no) Omtale på www.mic.no

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** MusicBrainz **·** Discogs **·** AllMusic
 |